Punkti jõudes oleme olnud rogainirajal 1 tund ja 15 minutit. Saame aru, et ega meil polegi siin midagi planeerida - otse läbi kp116 jõuaksime vahetusalasse kahe tunni ja 7 punktiga, võttes aga lisaks KP118 jõuaksime heal juhul napilt alla kolme  tunni ja punkte koguksime 8. Kuna keegi meist ei avalda soovi selle kaheksanda punkti saamiseks, siis keerame suuna finiši poole. Ilm on ilus, umbes viis kraadi külma ja taevas säravad tähed, 2:02:05 pärast vahetusalast väljumist oleme, Normundsi imestuseks, taas vahetusalas.